ബോക്സിങ് രാജാവ് ഇന്ത്യന് സിനിമയില്! ലൈഗറില് മൈക്ക് ടൈസണും വിജയ് ദേവരകൊണ്ട നായകനായെത്തുന്ന ലൈഗര് എന്ന സിനിമയിലൂടെ ബോക്സിങ് ഇതിഹാസം മൈക്ക് ടൈസണ് ഇന്ത്യന് സിനിമയിലെത്തുന്നു. ഇന്ത്യന് സിനിമയുടെ വെള്ളിത്തിരയില് ആദ്യമായി റിങ്ങിലെ രാജാവ് പ്രത്യക്ഷപ്പെടുന്നു. മൈക്ക് ടൈസനെ ലിഗറിലേക്ക് സ്വാഗതം ചെയ്യുന്നു.. ചിത്രത്തിന്റെ നിര്മാതാക്കളില് ഒരാളായ കരണ് ജോഹര് ട്വീറ്റ് ചെയ്തു. ചിത്രത്തിന്റെ പോസ്റ്ററും അണിയറപ്രവര്ത്തകര് പുറത്തുവിട്ടു.ചിത്രത്തിന്റെ ക്ലൈമാക്സില് അതിഥി താരമായാണ് മൈക്ക് ടൈസണ് എത്തുകയെന്നാണ് സൂചന. പുരി ജഗന്നാഥ് സംവിധാനം ചെയ്യുന്ന ചിത്രം ഒരു സ്പോര്ട്സ് ആക്ഷന് ചിത്രമായാണ് ഒരുങ്ങുന്നത്. ചിത്രത്തില് മിക്സഡ് മാര്ഷ്യല് ആര്ട്സ് താരമായാണ് വിജയ് വേഷമിടുന്നത്. പുരി ജഗന്നാഥും വിജയ് ദേവരകൊണ്ടയും ആദ്യമായി ഒന്നിക്കുന്ന ചിത്രം കൂടിയാണിത്. അനന്യ പാണ്ഡെ, രമ്യ കൃഷ്ണന് തുടങ്ങിയവരും ചിത്രത്തില് വേഷമിടുന്നു. ധര്മ പ്രൊഡക്ഷന്സും പുരി കണക്ട്സും സംയുക്തമായി നിര്മിക്കുന്ന ചിത്രം ഹിന്ദി തെലുങ്ക് ഭാഷകളിലാണ് ഒരുങ്ങുന്നത്.